
של חברי הכנסת: זבולון אורלב ונאדיה חילו 

גדעון סער – היו"ר



זבולון אורלב 



שרה מרום שלו

מוזמנים:
עו"ד ענת אסיף

- מח' ייעוץ וחקיקה, משרד המשפטים  

מנהלת הוועדה: דלית אזולאי 

רישום פרוטוקול: חב' פרוטוקול

הצעת חוק למניעת הטרדה מינית (תיקון מס' 4) התשס"ז-2006

של חברי הכנסת: זבולון אורלב ונדיה חילו
היו”ר גדעון סער:

בוקר טוב, אני מתכבד לפתוח את הישיבה. נושא הישיבה הוא רביזיה בהחלטה שהתקבלה. לצורך העניין הרביזיה היא רביזיה שלי. כאשר הבנתי גם מחה"כ אורלב וגם מהממשלה באמצעות עו"ד אסיף ממשרד המשפטים שנמצאת כאן, שיש הסכמה להגיע ל-15 כפשרה בין שתי העמדות שהוצגו בדיון. 

ואם כך יהיה, גם לא תהיה הסתייגות מצד הממשלה שהתכוונה להגיש הסתייגות על ה-16 ולהציע 14 מצידה. 

שרה מרום שלו:


אני כרגע אמרתי לה את זה. 

היו"ר גדעון סער:


שצריך להתפשר? 

שרה מרום שלו:


לא צריך באמת להוריד את זה.

היו"ר גדעון סער:


שלא צריך להוריד?

שרה מרום שלו:


ל-12 אפילו. 

היו"ר גדעון סער:


בסה"כ היתה פה שאלה. אני חשבתי שצריך להישאר 14 כפי שהמציעים הציעו בהתחלה, אבל אם הממשלה והמציעים הגיעו לאיזושהי הבנה, אז אני מכבד את זה, מתוך הנחה שאם זה יגיע למליאה, הרוב יצביע בעד גיל יותר גבוה מכיוון שהרוב לא יתעמת בנושא הזה באותו אופן שזה נעשה פה בדיונים. 


אדוני המציע, לפרוטוקול אני הייתי מעוניין גם בהסכמתך באותו מהלך של רביזיה ושינוי להצעה שהיא הצעה אמצעית. אגב, אני מודה שבעקבות העיכוב שחל, אני לא אוכל לקיים את ההתחייבות שנתתי להעביר את זה בשנת 2006, זה יפגע במידה מסוימת במוניטין שלי. 


אתה רוצה להוסיף משהו, חה"כ אורלב? 

זבולון אורלב:


אני סבור שגיל 16 הוא הגיל הנכון. אימצנו, אני חושב שהנימוקים האלה נכונים, אבל בחיים הפרלמנטריים צריך לדעת שלא תמיד אדם יכול לתת את כל בקשתו בידו. ולכן אם אתה מציע פשרה ואתה מפציר בי לקבל את הפשרה, אז אני נענה להפצרתך. 

היו"ר גדעון סער:


אם כך, נצביע קודם על הרביזיה ואחר-כך על ההצעה המתוקנת. 

הצבעה 

מי תומך ברביזיה?

בעד – 3

נגד – אין

נמנעים – אין

ההצעה בעד הרביזיה התקבלה פה אחד.


כעת נצביע על הנוסח שהוא נוסח שכולל את התיבה "15 שנים" אחרי המילה "לקטין". 

הצבעה

מי תומך בנוסח?

בעד – 3

נגד

נמנעים

הנוסח התקבל פה אחד.

אני קובע שהצעת החוק אושרה בנוסח החדש, אני מבקש להביא את זה בשבוע הבא למליאת הכנסת. 


תודה רבה, הישיבה נעולה.

הישיבה ננעלה בשעה 10:05 
